Document ID: /roh_data/filtered/fineweb-2-filterrobots_roh.jsonl.gz/40590

Per la dretgira militara ad Aarau è l'anteriur manader da la squadra da sgol acrobatic PC-7 nunculpant – en connex cun l'accident capità durant ils campiunadis mundials da skis il 2017 a San Murezzan.
Il chapitani era vegnì accusà d'avair malduvrà e sfarlattim da material malprecaut – e vitiers d'avair disturbà manaschis che servan a la publicitad e da betg avair observà reglaments da servetsch intenziunadamain. L'accusader aveva pretendì in chasti da daners cundiziunà da 150 schurnadas à 140 francs. Il defensur uffizial aveva pretendì da declerar nunculpant il chapitani.
Accident dal favrer 2017
Al campiunadi mundial da skis a San Murezzan aveva in aviun tutgà ina suga d'ina camera. Ina da las duas sugas da la camera era stgarpada. La camera era curdada en l'arrivada e la suga aveva tutgà ina pendiculara e donnegià quella. Sco da vesair qua sut en il video da Schweiz aktuell: